text: Perioden.
  Normalt tidsfæster man filmens fødsel til at være d. 28. december 1895, ved Lumière-brødrernes offentlige fremvisning. Filmen blev dog opfundet gradvist i løbet af 1890'erne. Blandt de vigtigste tiltag var Edisons Kinetoscope og Kinetograph-kamera der blev lanceret i 1891, Kinetoscope var en 'peep-hole'-anretning, hvor man, når man havde indkastet en mønt, kunne se en lille film på omkring et minuts længde. Apperatet var i høj grad udviklet af Edisons assistent W.K.L. Dickenson.
  Men Lumièr-brødrerne var de første ude med offentlige filmvisninger af film projekteret på et lærred. De film der blev vist bestod af attraktionsfilm - korte film der i højere grad var cirkus-attraktioner end historier - helst så realistiske som muligt. Dog har blandt andet 'L'arroseur arrose' en lille historie, hvor en dreng driver gæk med en mand der vander sin have, og til slut får sin retmæssige straf. Mere udfarende er de historier man finder hos tryllekunstneren Georges Méliès. Han benyttede sig blandt andet af 'stop-motion', at stoppe kameraet og udskifte personer og rekvisitter, og malede baggrundstæpper.